Lav et referat af nedenstående tekst:

Tekst:
I tråd med Sundhedsmyndighedernes anbefaling har Arla fået alle 400 medarbejdere på Hobro Mejeri testet for covid-19, efter en enkelt medarbejder på mejeriet i starten af august testede positiv. Resultaterne fra både den første og den anden test viser, at ingen andre på Hobro Mejeri er smittet med covid-19 – heller ikke de medarbejdere der arbejdede sammen med den smittede kollega. - Vi er naturligvis meget lettede over, at ingen andre er blevet smittet. Resultaterne viser, hvor gode medarbejderne på mejeriet er til at følge både de høje standarder for hygiejne, der er på vores mejerier, men også de retningslinjer myndighederne anbefaler for, at vi kan bremse eventuelle smittekæder, inden de starter. Medarbejderne har beredvilligt stillet op for at blive testet, og resultaterne viser tydeligt, hvor gode de er til at passe på sig selv og hinanden og dermed sikre et trygt arbejdsmiljø, siger Åse Andersson, pressechef i Arla.

Referat:
Efter en enkelt ansat blev testet positiv for covid-19, viser testresulaterne nu, at ingen andre på mejeriet er blevet smittet.